L E G E

pentru  ratificarea Convenţiei europene cu privire la controlul  achiziţionării şi deţinerii armelor de foc de către particulari

Parlamentul adoptă prezenta lege organică.  

Art.1. – Se ratifică Convenţia europeană cu privire la controlul  achiziţionării şi deţinerii armelor de foc de către particulari, întocmită  la Strasbourg la 28 iunie 1978 şi semnată de Republica  Moldova la 3 noiembrie 1998, cu  următoarea rezervă, formulată  în temeiul  art.14 din convenţie:

„Pînă  la restabilirea deplină  a integrităţii  teritoriale a Republicii  Moldova, prevederile convenţiei se aplică doar pe teritoriul controlat de autorităţile Republicii  Moldova.”


Art.2. – În conformitate cu  articolele 9 şi 11 ale convenţiei, se desemnează  în calitate de autoritate competentă  Ministerul  Afacerilor Interne.


Art.3. –   Ministerul Afacerilor Externe va notifica depozitarului  convenţiei ratificarea ei, îi va remite instrumentele de ratificare, precum şi  va prezenta textul convenţiei spre publicare în Monitorul  Oficial  al  Republicii  Moldova, în conformitate cu  Legea privind tratatele internaţionale ale Republicii  Moldova.

